**Hankookin talvirenkaat vakuuttivat riippumattomissa eurooppalaisissa rengastesteissä**

**Rengasvalmistaja Hankook on tuonut valikoimaansa kolme erinomaista talvirengasta tulevaa kylmää vuodenaikaa varten, i\*cept RS 2, i\*cept Evo 2 ja i\*Pike RS 2. Kaikki kolme mallia sijoittuivat alan eurooppalaisten aikakauslehtien ja testiorganisaatioiden rengastesteissä kärkipaikoille. Hankookin talvirenkaat jatkavat näin vuoden 2017 testikauden menestystään.**

***Neu-Isenburg/Saksa, 31. lokakuuta 2018 ––*** Hankook on valmistautunut talven varalle ja tarjoaa kylmän vuodenajan kohtaamiseen kolme erinomaista rengasmallia: Winter i\*cept RS 2, Winter i\*cept Evo 2 ja Winter i\*Pike RS 2. Ne kaikki saavuttivat koko Euroopan kattavassa vertailussa keskitasoa paremmat testitulokset. Saksalaisten, suomalaisten, venäläisten, ruotsalaisten ja Yhdistyneen kuningaskunnan autoilun ja tekniikan erikoislehtien riippumattomat testaajat kiittivät ennen muuta Hankookin renkaiden ajettavuus- ja jarrutusominaisuuksia lumisilla teillä. Keski- ja Länsi-Euroopan lauhkealle vyöhykkeelle tarkoitettu menestysmalli Winter i\*cept RS 2 sijoittui alan saksalaisten ja englantilaisten erikoislehtien useissa testeissä kärkiryhmään. Rengas vakuutti testaajat ennen kaikkea "erinomaisilla ajettavuusominaisuuksillaan kaikissa sääolosuhteissa" (Autobild, Saksa, 38/2018). Lumella Winter i\*cept RS 2 on testaajien mukaan "erittäin luotettava ja tarkasti ohjautuva ja antaa hyvän pidon" (auto motor sport, Saksa, 21/2018). Myös märillä ja kuivilla ajoteillä sillä on vakuuttavan turvalliset ja helposti hallittavat ajo-ominaisuudet (Auto Express, UK, 09/2018). Näin Winter i\*cept RS 2 jatkaa edellisen vuoden hyviä testituloksia.

Myös Hankookin Winter i\*cept Evo 2 soveltuu parhaiten Keski- ja Länsi-Euroopan talvisiin tieolosuhteisiin. Tämä huippusuorituskykyinen talvirengas ansioitui testeissä ennen muuta suurella jarrutustehollaan lumisella ajoradalla ja parhaalla kaarrepidolla. Sen kulutuspinnan todettiin "tarttuvan jarrutettaessa erinomaisesti lumeen". Hankookin i\*cept Evo 2 on testaajien mukaan myös "vaivattomasti hallittava märällä tiellä" ja "turvallisesti aliohjautuva" kuivalla tiellä (sport auto, Saksa, 11/2018). Seuduille, joilla talvisin esiintyy runsaasti lunta, jäätä ja jatkuvia pakkasia, kuten Skandinavia tai Venäjä, Hankookilla on tarjolla muun muassa i\*Pike RS 2. Tämä nastoitettu talvirengas sijoittui uusimmissa venäläisten ja skandinaavisten autolehtien testeissä kärkisijoille. Testaajat kiittivät erityisesti sen hyviä jarrutusominaisuuksia lumella ja hyvää sivuohjautuvuutta jäällä (Za Rulem, Venäjä, 09/2018). Uuden i\*Pike RS 2 mallin kehitystyöhön osallistui merkittävästi Hankookin oma Ivalossa, Suomen Lapissa sijaitseva testauskeskus, jossa vuoden 2017 avajaisista lähtien on testattu monipuolisesti erityisesti Eurooppaan tarkoitettuja talvirenkaita.

"Olemme ylpeitä uusien talvirengasmalliemme monista hyvistä testituloksista eri maissa", kertoo Hankookin Euroopan toimintojen johtaja Han-Jun Kim. Hankookin talvirenkaiden säännönmukaisesti hyvät ja erittäin hyvät tulokset riippumattomissa rengastesteissä Euroopassa ja IVY:n alueella osoittavat, että kykenemme Euroopan vaativilla markkinoilla tarjoamaan loppuasiakkaille sopivia tuotteita monenlaiseen käyttöön."

|  |  |  |  |  |  |
| --- | --- | --- | --- | --- | --- |
| Lehti | Numero | Maa | Malli | Rengaskoko | Arvio |
| Autobild | 38/2018 | Saksa | Winter i\*cept RS 2 | 195/65 R 15 H | Hyvä |
| auto motor und sport | 21/2018 | Saksa | Winter i\*cept RS 2 | 205/55 R 16 H | Suositeltava |
| sport auto | 11/2018 | Saksa | Winter i\*cept Evo 2 | FA: 235/40 R 18 VHA: 255/35 R 18 V | Suositeltava |
| Auto Express  | 09/2018 | UK | Winter i\*cept RS 2 | 205/55 R 16 H | 99 % (2. sija 8:sta) |
| Aftonbladet | 11.10.2018 | Ruotsi | Winter i\*Pike RS 2 | 205/55 R 16 T | 4 tähteä (3. sija 12:sta) |
| Za Rulem | 09/2018 | Venäjä | Winter i\*Pike RS 2 | 195/65 R 15 T | 2. sija 12:sta |
| Tekniikan Maailma | 17/2018 | Suomi | Winter i\*Pike RS 2 | 205/55 R 16 T | 4 tähteä (paras arvio) |
| Moottori  |  | Suomi | Winter i\*Pike RS 2 | 205/55 R 16 T | Suositeltava jäällä/lumella |

###

**Tietoa Hankookista**

Hankook tuottaa huippulaadukkaita, innovatiivisia ja erittäin suorituskykyisiä vyörenkaita henkilöautoihin, SUV-autoihin, maastoautoihin, kevyisiin kuorma-autoihin, matkailuautoihin, kuorma-autoihin, busseihin ja autourheiluun (rata-ajoon ja ralleihin).

Hankook investoi jatkuvasti tutkimukseen ja tuotekehitykseen tarjotakseen asiakkailleen aina korkeinta laatua ja pitkälle kehitettyä huipputekniikkaa. Yritys kehittää ja tuottaa maailmanlaajuisesti viidessä kehityskeskuksessaan ja kahdeksassa tehtaassaan renkaita, jotka on erityisesti räätälöity alueellisten markkinoiden vaatimusten ja tarpeiden mukaisiksi. Euroopassa renkaat kehitetään paikallisille markkinoille ja alkuperäisrenkaiksi johtavien eurooppalaisten autonvalmistajien määritysten mukaisesti Hankookin tekniikkakeskuksessa, joka sijaitsee Hannoverissa, Saksassa. Renkaat valmistetaan muun muassa yrityksen huippunykyaikaisessa Euroopan tehtaassa Rácalmásissa, Unkarissa. Se vihittiin käyttöön vuonna 2007 ja sitä laajennetaan jatkuvasti. Tällä hetkellä noin 3000 työntekijää valmistaa siellä vuosittain jopa 19 miljoonaa rengasta henkilöautoihin, SUV-autoihin ja kevyisiin kuorma-autoihin.

Hankookin Euroopan ja samalla Saksan pääkonttori sijaitsee Neu-Isenburgissa lähellä Frankfurt am Mainia. Hankookilla on lisäksi eurooppalaisia haaraliikkeitä Alankomaissa, Britanniassa, Espanjassa, Italiassa, Puolassa, Saksassa, Ranskassa, Ruotsissa, Tšekin tasavallassa, Turkissa, Ukrainassa, Unkarissa ja Venäjällä. Muissa Euroopan maissa Hankookin renkaita myyvät suoraan alueelliset maahantuojat. Yritys työllistää maailmanlaajuisesti 22 000 ihmistä ja toimittaa tuotteitaan yli 180 maahan. Johtavat autonvalmistajat luottavat Hankookin renkaisiin alkuperäisrenkaina. Yrityksen liikevaihdosta noin 30 % syntyy Euroopassa ja IVY-maissa. Hankook Tire valittiin jo vuonna 2016 arvostettuun maailmanlaajuiseen Dow Jones ‑kestävysindeksiin (DJSI World).

Lisätietoja löydät osoitteesta [www.hankooktire-mediacenter.com](http://www.hankooktire-mediacenter.com/) tai [www.hankooktire.com](http://www.hankooktire.com/)

|  |
| --- |
| **Yhteystiedot:****Hankook Tire Europe GmbH |** Corporate Communications Europe/CIS **|** Siemensstr. 14, 63263 Neu-Isenburg **|** Deutschland |
| **Felix Kinzer**JohtajaPuh.: +49 (0) 61 02 8149 – 170f.kinzer@hankookreifen.de | **Yara Willems**TiedotusosastoTel.: +49 (0) 6102 8149 – 172y.willems@hankookreifen.de |  |  |